
ব্র্যাক বিশ্ববিদ্যালয়ে নবীনবরণ
ঢাকা, ১০ জানুয়ারী ২০১৫ (বাসস) :  ব্র্যাক বিশ্ববিদ্যালয়ের নবীনবরণ অনুষ্ঠিত হয়েছে।
আজ মহাখালী ক্যা¤পাসে অনুষ্ঠানের প্রধান অতিথি ছিলেন উপাচার্য প্রফেসর সৈয়দ সাদ আন্দালিব।
তরুণ শিক্ষার্থীদের উদ্দেশ্যে বক্তৃতা দেন উপ-উপাচার্য প্রফেসর ফুয়াদ হাসান মল্লিক এবং চেয়ারম্যান, ম্যাথম্যাটিকস এন্ড ন্যাচারাল সায়েন্সের প্রফেসর জিয়াউদ্দিন আহমদ।
বর্তমান ছাত্র-ছাত্রীরা নবীন শিক্ষার্থীএবং তাদের অভিভাবকদের উষ্ণ অভ্যর্থনা জানান।
বক্তারা ছাত্র-ছাত্রী ও অভিভাবকদের সঙ্গে মতবিনিময় করেন যার বিষয়বস্তু ছিল ব্র্যাক বিশ্ববিদ্যালয়ের নিয়ম-নীতি, ক্যাম্পাস জীবন, সংস্কৃতি ও কৃষ্টির অনুশীলন, শিক্ষা ও সামাজিক দায়বদ্ধতা ইত্যাদি।
এছাড়াও ভিডিও উপস্থাপনার মাধ্যমে বিশ্ববিদ্যালয়ের সাভার ক্যাম্পাসের আবাসিক সেমিস্টার, লাইব্রেরী ও এলামনাই সাফল্য তুলে ধরা হয়।

